
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 217 
                                                            din 17 decembrie 2020
privind preluarea și ulterior prelungirea unui contract de închiriere,

 încheiat cu o persoană juridică

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.934/03.12.2020 şi la Consiliul Local Sighișoara cu nr. 29.737/10.12.2020, de referatul de aprobare, înregistrat cu nr. 28.936/03.12.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea înregistrată la Municipiul Sighişoara cu nr. 28.349/24.11.2020, formulată de către S.C. ACO HOUSE S.R.L., cu referire la preluarea și ulterior prelungirea contractului de închiriere nr. 595/2006, așa cum a fost modificat și completat prin actele adiționale nr. 1/22.12.2010 și nr. 2/27.11.2015, având ca obiect terenul situat în Municipiul Sighișoara, str. Consiliul Europei, nr. 57, în suprafață de 29 mp., cu destinația de teren ocupat de cale acces, ca urmare a radierii S.C. ACO S.R.L., conform Certificatului de Radiere eliberat în data de 05.11.2020, urmând ca S.C. ACO HOUSE S.R.L. să preia activitatea la momentul la care cadrul legislativ o va permite;

Văzând clauza din contractul de închiriere, al cărui termen va expira la data de 31.12.2020, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Ținând cont că, prin preluarea și ulterior prelungirea contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare și ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont că, prin preluarea și ulterior prelungirea contractului de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 28.935/03.12.2020, prin care se propune preluarea și ulterior prelungirea unui contract de închiriere,
încheiat cu o persoană juridică;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ”c”, alin. (6) lit. ”b” și alin. (14), art. 139 alin. (1) și alin. (3) lit. ”g” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
Art. 1. (1) Se aprobă preluarea contractului de închiriere nr. 595/2006, așa cum a fost modificat și completat prin actele adiționale nr. 1/22.12.2010 și nr. 2/27.11.2015, având ca obiect terenul situat în Municipiul Sighișoara, str. Consiliul Europei, nr. 57, în suprafață de 29 mp., cu destinația de teren ocupat de cale acces, de către societatea S.C. ACO HOUSE S.R.L., ca urmare a radierii S.C. ACO S.R.L., titularul contractului de închiriere, conform Certificatului de Radiere eliberat în data de 05.11.2020.
 (2) Restul clauzelor din contractul de închiriere nr. 595/2006, așa cum a fost modificat și completat prin actele adiționale nr. 1/22.12.2010 și nr. 2/27.11.2015, își mențin valabilitatea între Municipiul Sighișoara și S.C. ACO HOUSE S.R.L.

Art. 2. (1) Se aprobă prelungirea contractului de închiriere, astfel cum a fost preluat potrivit prevederilor art. 1 din prezenta, al cărui termen va expira la data de 31.12.2020.

 (2) Începând cu data de 01.01.2021, chiria va fi de 5 lei/mp./an, respectiv de 145,00 lei/an, conform prevederilor Hotărârii Consiliului Local Sighișoara nr. 82/30.04.2020 - art. 1 lit. ”c” din anexa nr. 8 a acesteia - Nivelul taxelor și chiriilor pentru bunurile aparținând domeniului public și privat al Municipiului Sighișoara și va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional. 

Art. 3. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő
                                                Contrasemnează pentru legalitate
                                      SECRETARUL GENERAL al municipiului,

                                                      Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;
  1 ex. Secretar General;

  1 ex. Direcţia Generală Arhitect Șef;

  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. S.C. ACO HOUSE S.R.L.
14 ex.

B.A. 

